Lav et referat af nedenstående tekst:

Tekst:
De sidste forberedelser er i gang på Nordsøen Oceanarium. På fredag kan der igen komme gæster ind og se fisk, sæler og hajer i de store akvarier i Hirtshals. Alt imens arbejdet står på ligger sælerne i et tomt bassin udenfor og hygger sig. Bassinet er blevet tømt for vand og sælerne har fået tre nye gæster i deres hjem. Det er medarbejdere fra Nordsøen Oceanarium, som er i gang med at få bassinet til at skinne, inden den store genåbning på fredag. Algerne skal fjernes med højtryksspuler og vinduerne skal pudses, så sælerne kan vise sig frem, når der igen kommer turister og nordjyder i Oceanariet. - Jeg tror, at dyrene glæder sig rigtig meget, måske ikke så meget vores fisk, men vores sæler herude gør bestemt. Vi kan godt mærke på dem, at der ikke er gæster, så de er meget aktive, de vil gerne op og snakke med os, siger Kim Fogt, der er dykker- og bassinassistent i Nordsøen Oceanarium. Rødspætter, klumpfisk og sæler på fortovet Ude foran indgangen er de sidste klatter med maling ved at blive lagt. Klatter er måske så meget sagt, for på vejen og fortovet foran Nordsøen Oceanarium kan man se flere hundrede rødspætter, sæler og klumpfisk malet snorlige på fortovet. Det hele skal stå snorlige for i snart et halvt år har Nordsøen Oceanarium ved lukket ned, men nu kan de igen få besøg. - Vi ved, hvad det er for nogle retningslinjer, og vi har også nogle nye ting til vores gæster, så vi er ikke nervøse, men vi glæder os rigtig meget, siger direktør i Nordsøen Oceanarium Karl Henrik Laursen. I fem måneder har de store akvarier ikke haft en eneste næsetip klistret mod sig. På fredag kan der igen komme fedtfingre på akvarierne. Ny udstilling Indenfor er en helt ny udstilling ved at tage form, men de sidste hænder skal lægges på, inden det er står klar. Udstillingen hedder en tidsrejse gennem 16.000 år, hvor man kan gå tilbage i tiden i Nordjylland og se hvordan Nordjylland har set ud den gang der gik isbjørne på Rubjerg Knude Fyr. - Vi vil jo gerne have, at folk kan komme her og opleve, at der er noget nyt at se, siger Anders Østerby, der er skolekonsulent på Nordsøen Oceanarium og manden med idéen til den nye udstilling. Alt imens de knokler både på fortovet og indenfor er sælbassinet ved at ren for alger. Alt skal gerne skinne i år, så Oceanariet kan nærme sig sidste års rekord sommer. - Jeg har en formodning om, at vi får en sommer med rigtig mange turister i Nordjylland generelt set, og når der er turister i Nordjylland, så kommer de også i oceanariet, siger Karl Henrik Laursen. Mangler nogen at snakke med De må dog vente lidt endnu til gæsterne kommer i Nordsøen Oceanarium. Først på fredag kan de slå dørene op og indtil da må sælerne og medarbejderne nøjes med hinandens selskab. Hvem glæder sig mest til I åbner, jer eller sælerne? - Det er nok mest os. Vi mangler nogen at snakke med, så vi glæder os til, at der kommer gæster, siger Kim Fogt. Nordsøen Oceanarium er en del af regeringens næste fase af genåbningsplanen og derfor kan de åbne på fredag.

Referat:
På fredag kan Nordsøen Oceanarium efter næsten et halvt års nedlukning igen slå dørene op for gæster til de store akvarier.